Okresná prokuratúra Brezno 
Boženy Němcovej 3, 977 31 Brezno

Sp. zn. : 2 Pv 104/12/6603	Brezno, XXXXX.2013
EEČ : 2-46-48-2013

U Z N E S E N I E

Trestná vec:	obvinený XXXXX a spol.  
Prečin:	Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Brezno
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.6.2013, spisová značka 2 Pv 104/12/6603-26, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa XXXXX v čase približne o 19.00 h v obci XXXXX na ulici XXXXX ml. XXXXX a ml. XXXXX z nezistených príčin spoločne poškodili poštovú schránku, ktorá bola pripevnená na stene autobusovej zastávky a to takým spôsobom, že obidvaja vopchali prsty do otvoru na vhadzovanie listov na poštovej schránke a potiahli jej dvierka smerom k sebe, v dôsledku čoho na poštovej schránke vytrhli dvierka, čím by XXXXX XXXXX spôsobili škodu vo výške 70 €, avšak poškodená schránka bola svojpomocne opravená, v dôsledku čoho si spoločnosť XXXXX neuplatnila žiadny nárok na náhradu škody. 

Uznesením prokurátora Okresnej prokuratúry XXXXX zo dňa 18.6.2013, spisová značka 2 Pv 104/12/6603-26, bola určená všetkým obvineným skúšobná doba v trvaní 12 mesiacov.
Odôvodnenie:
	XXXXX prokuratúry XXXXX uzneseniami č. 2 Pv 104/12/6603-10 a 2 Pv 104/12/6603-11 zo dňa 27.04.2012, ktoré nadobudli právoplatnosť dňa 25.05.2012 u obv. ml. XXXXX, resp. 15.05.2012 u obv. ml. XXXXX podľa § 216 ods. 1 Tr. por. podmienečne zastavil trestné stíhanie oboch obvinených stíhaných pre prečin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a) Tr. zák. formou spolupáchateľstva podľa § 20 Tr. zák. č. 300/2005 Z. z. v znení zákona č. 313/2011 Z. z., ktorého sa dopustili tak, ako je to uvedené vo výrokovej časti tohto uznesenia. 
	
	Podľa § 216 ods. 2 Tr. por. bola obom obvineným určená  skúšobná doba v trvaní 12 mesiacov, ktorá uplynula ml. XXXXX dňa 25.05.2013 a ml. XXXXX dňa 15.05.2013. 

	Po uplynutí skúšobnej doby boli na obvinených vyžiadané správy od OR PZ XXXXX, Obvodného úradu odboru všeobecnej vnútornej správy v Brezne, obce XXXXX, boli zabezpečené lustrácie oboch obvinených v evidencii a odpisy z registra trestov Generálnej prokuratúry SR v Bratislave, na základe ktorých bolo zistené, že títo viedli v skúšobnej dobe podmienečného zastavenia trestného stíhania riadny život, neboli priestupkovo postihnutí, ani súdom trestaní. Iba u ml. XXXXX bolo zistené podozrenie, že sa mohol dopustiť prečinu neoprávneného používania cudzieho motorového vozidla podľa § 216 ods. 1 Tr. zák., pričom však pre nedanie súhlasu zo strany poškodeného bolo rozhodnuté podľa § 197 ods. 1 písm. c) s poukazom na § 9 ods. 1 písm. f) Tr. por. a preto som na túto skutočnosť pri rozhodovaní neprihliadal. Keďže poškodená XXXXX nežiadala nahradiť žiadnu škodu, nebolo potrebné zisťovať, či bola táto škoda počas skúšobnej doby uhradená.

	Vzhľadom na vyššie uvedené skutočnosti možno konštatovať, že obvinení  splnili podmienky pre osvedčenie sa po uplynutí skúšobnej doby podmienečného zastavenia trestného stíhania, nakoľko v priebehu skúšobnej doby viedli riadny život.

	Preto som rozhodol tak, ako je uvedené vo výrokovej časti tohto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor